

**Қазақстан Республикасы Ішкі істер министрлігінің кейбір мәселелері туралы**

Қазақстан Республикасы Үкіметінің 2017 жылғы 6 наурыздағы № 110 қаулысы.

      "Қазақстан Республикасының Үкіметі туралы" 1995 жылғы 18 желтоқсандағы Қазақстан Республикасы Конституциялық заңының 24-бабына сәйкес Қазақстан Республикасының Үкіметі **ҚАУЛЫ ЕТЕДІ**:

      1. Қазақстан Республикасы Ішкі істер министрлігінің Көші-қон қызметі комитеті құрылсын.

      2. Қазақстан Республикасы Үкіметінің кейбір шешімдеріне мынадай өзгерістер мен толықтырулар енгізілсін:

      1) "Қазақстан Республикасы Iшкi iстер министрлiгiнiң мәселелерi" туралы Қазақстан Республикасы Үкіметінің 2005 жылғы 22 маусымдағы № 607 қаулысында (Қазақстан Республикасының ПҮАЖ-ы, 2005 ж., № 25, 311-құжат):

      көрсетілген қаулымен бекітілген Қазақстан Республикасы Iшкi iстер министрлiгi туралы ережеде:

      2-тармақ мынадай редакцияда жазылсын:

      "2. Министрліктің облыстарда, Астана және Алматы қалаларында, аудандарда, қалаларда, қалалардағы аудандарда және көліктегі аумақтық органдары, сондай-ақ мынадай ведомстволары бар:

      1) Қазақстан Республикасы Ұлттық ұланының Бас қолбасшылығы;

      2) Қылмыстық-атқару жүйесі комитеті;

      3) Әкімшілік полиция комитеті;

      4) Төтенше жағдайлар комитеті;

      5) Көші-қон қызметі комитеті.";

      16-тармақтағы орталық аппарат функцияларында:

      5), 60), 61), 62) тармақшалар алып тасталсын;

      ведомстволардың функциялары:

      мынадай мазмұндағы 67-1), 67-2), 67-3), 67-4), 67-5), 67-6), 67-7), 67-8) тармақшалармен толықтырылсын:

      "67-1) азаматтық, халықтың көші-қоны және босқындар саласындағы мемлекеттік саясатты іске асыруды қамтамасыз етеді;

      67-2) халықтың көші-қоны саласындағы ведомствоаралық үйлестіруді жүзеге асырады;

      67-3) көші-қон процестерін мониторингілеу, талдау мен болжамдауды жүзеге асырады;

      67-4) көші-қон процестерін реттеу саласындағы шаралар жүйесін әзірлейді;

      67-5) көші-қон процестерін мониторингілеу нәтижелерін халықтың көші-қоны саласындағы мемлекеттік саясатты қалыптастыру мәселелері жөніндегі уәкілетті органға ұсынады;

      67-6) өз құзыретi шегiнде босқын деп танылған адамға шыққан елiнде тұратын туыстары туралы ақпарат алуға жәрдем көрсетеді;

      67-7) босқын мәртебесін беру, ұзарту, одан айыру және оны тоқтату рәсімдерін жүзеге асыру жөніндегі комиссияны құрады, сондай-ақ оның ережесін әзірлейді және бекітеді;

      67-8) пана іздеген адамдар мен босқындар құқықтарының сақталуын қамтамасыз етеді;".

      2) "Министрліктер мен өзге де орталық атқарушы органдардың олардың аумақтық органдарындағы және оларға ведомстволық бағыныстағы мемлекеттік мекемелердегі адам санын ескере отырып, штат санының лимиттерін бекіту туралы" Қазақстан Республикасы Үкіметінің 2008 жылғы 15 сәуірдегі № 339 қаулысында:

      көрсетілген қаулымен бекітілген министрліктер мен өзге де орталық атқарушы органдардың олардың аумақтық органдарындағы және оларға ведомстволық бағыныстағы мемлекеттік мекемелеріндегі адам санын ескере отырып, штат санының лимиттерінде:

      1-бөлімде:

      мына:

       "

|  |  |  |
| --- | --- | --- |
|
1 |
Қазақстан Республикасы Ішкі істер министрлігі, оның аумақтық органдарын және оған ведомстволық бағыныстағы мемлекеттік мекемелерді ескере отырып, оның ішінде: |
159008\*\* |

      "

      деген жол мынадай редакцияда жазылсын:

      "

|  |  |  |
| --- | --- | --- |
|
1 |
Қазақстан Республикасы Ішкі істер министрлігі, оның аумақтық органдарын және оған ведомстволық бағыныстағы мемлекеттік мекемелерді ескере отырып,, оның ішінде: |
159017\*\* |

      ";

      3) қызмет бабында пайдалану үшін.

      3. Қазақстан Республикасының Ішкі істер министрлігі бір ай мерзімде заңнамада белгіленген тәртіппен осы қаулыдан туындайтын өзге де шараларды қабылдасын.

      4. Осы қаулы қол қойылған күнінен бастап қолданысқа енгізіледі.

|  |
| --- |
|
*Қазақстан Республикасының*
 |
|
*Премьер-Министрі*
 |
*Б. Сағынтаев*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК